
Hej brevkassen

Jeg er en pige på 13 og har lidt af et problem. I min klasse er der 4 vildt søde drenge som jeg alle er vilde med. Nu har jeg også mødt en dreng over nettet som jeg ikke ved om jeg også kan lide... Hvad skal jeg gøre? Har brug for hjælp og råd!

Tak

 
4 måske 5?
==========



 Hej med dig

Jeg synes du skal lytte til dit hjerte og vælge den person du kan se dig selv med. Hvis du allerede har snakket med dem burde du gå efter din mavefornemmelse og vælge den du klikker bedst med. Ingen andre end dig selv ved bedst hvem der er den rette person til dig. Dog er det vigtigt at man er god til at skelne mellem idéen om en dreng og hvad drengen rent faktisk er, hvis det giver mening. Drengen over nettet kan også være en mulighed, men dog vil det ikke være det helt samme som at mødes og snakke fysisk. 

  
Hilsen Veenuha

  
  
 

 Hej med dig,

Jeg tror, at de fleste af os har oplevet, at man synes, at flere personer er søde på én gang. Men det betyder ikke nødvendigvis, at man er forelsket i dem alle. Nu ved jeg ikke, hvor godt du kender alle drengene, men jeg vil foreslå, at du lærer dem at kende som venner først. På den måde kan det måske være nemmere at vurdere, hvem du faktisk er forelsket i, og hvem af dem du "bare" synes er søde.

  
Håber det hjalp lidt - ellers er du altid velkommen til at skrive ind igen.

  
De bedste hilsner

Zhino

 